CELEX: 62012CN0224
Language: et
Date: 2012-05-11 00:00:00
Title: Kohtuasi C-224/12 P: Euroopa Komisjoni 11. mail 2012 esitatud apellatsioonkaebus Üldkohtu (esimene koda) 2. märtsi 2012 . aasta otsuse peale kohtuasjades T-29/10 ja T-33/10: Madalmaade Kuningriik ja ING Groep versus Euroopa Komisjon

25.8.2012   
            
            
               ET
            
            
               Euroopa Liidu Teataja
            
            
               C 258/8
            
         Euroopa Komisjoni 11. mail 2012 esitatud apellatsioonkaebus Üldkohtu (esimene koda) 2. märtsi 2012. aasta otsuse peale kohtuasjades T-29/10 ja T-33/10: Madalmaade Kuningriik ja ING Groep versus Euroopa Komisjon
   (Kohtuasi C-224/12 P)
   2012/C 258/14
   Kohtumenetluse keeled: hollandi ja inglise
   
      Pooled
   
   Apellant: Euroopa Komisjon (esindajad: L. Flynn, S. Noë ja H. van Vliet)
   Teised menetlusosalised: 
   
                
            
            
               Madalmaade Kuningriik
            
         
                
            
            
               ING Groep NV
            
         
                
            
            
               De Nederlandsche Bank NV
            
         
      Apellandi nõuded
   
   
               —
            
            
               tühistada Üldkohtu (esimene koda) 2. märtsi 2012. aasta otsus liidetud kohtuasjades T-29/10 ja T-33/10: Madalmaad ja ING Groep vs. komisjon (otsusest teavitati komisjoni 6. märtsil 2012);
            
         
               —
            
            
               jätta rahuldamata hagiavaldused, mis esitati komisjoni 18. novembri 2009. aasta otsuse (1) riigiabi C 10/09 (ex N 138/09) kohta, mida Madalmaad andsid ettevõtja ING mittelikviidsete varade katteks ja ümberkorralduskava jaoks, osaliseks tühistamiseks;
            
         
               —
            
            
               mõista kohtukulud välja hagejatelt;
            
         
               —
            
            
               teise võimalusena,
               
                           —
                        
                        
                           saata kohtuasi uue otsuse tegemiseks tagasi Üldkohtusse;
                        
                     
                           —
                        
                        
                           mõlema astme kohtukulud mõista välja hagejatelt;
                           või kolmanda võimalusena,
                        
                     
                           —
                        
                        
                           tühistada vaidlustatud otsuse artikli 2 lõige 3;
                        
                     
         
               —
            
            
               mõista hagejatelt välja apellatsioonimenetluse kohtukulud.
            
         
      Väited ja peamised argumendid
   
   Komisjoni arvates tuleb vaidlustatud kohtuotsus tühistada järgmistel põhjustel.
   
      
         Esiteks
       puudub õiguslik kohustus kohaldada turumajanduses tegutseva investori põhimõtet tagasimaksmise tingimuste muudatusele seoses meetmega, mis ise kujutab endast riigiabi.
   
      
         Teiseks
       hindas Üldkohus valesti tulu, mis jäi liikmesriigil saamata muudetud tagasimaksmistingimuste tõttu, mida analüüsiti komisjoni 18. novembri 2009. aasta otsuses riigiabi C 10/09 (ex N 138/09) kohta, mida Madalmaad andsid ettevõtja ING mittelikviidsete varade katteks ja ümberkorralduskava jaoks, (vaidlustatud otsus).
   
      
         Kolmandaks
       ei olnud Üldkohtul õigus, isegi kui komisjon kvalifitseeris valesti muudetud tagasimaksmistingimused riigiabiks, tühistada vaidlustatud otsuse artikli 2 lõige 1 tervikuna.
   
      
         Neljandaks
       rikkus Üldkohus õigusnormi, kui ta tuvastas, et vaidlustatud otsuse artikli 2 lõige 2 on tingimata õigusvastane, kuna komisjon leidis valesti, et muudetud tagasimaksmistingimused sisaldasid riigiabi elementi.
   
      
         Viiendaks
       otsustas Üldkohus ultra petita, tühistades vaidlustatud otsuse artikli 2 lõike 2 ning selle II lisa.
   
      
         Kuuendaks
       ja teise võimalusena ei saa Üldkohus, kui ta peaks tühistama vaidlustatud otsuse artikli 2 lõiked 1 ja 2 ning II lisa, jätta tühistamata vaidlustatud otsuse artikli 2 lõike 3.
   
      (1)  Otsus 2010/608/EÜ (ELT L 274, lk 139).